  3ο ΧΡΙΣΤΟΥΓΕΝΙΑΤΙΚΟ ΤΟΥΡΝΟΥΑ  ΕΙΣ ΜΝΗΜΗ ΣΠΥΡΟΥ ΜΠΙΚΟΥ ΚΑΙ ΔΙΟΝΥΣΗ ΜΑΡΑΓΚΟΥΔΑΚΗ

 Ο ΣΟ Ηλιούπολης και ο ΑΟ Ζήνων Γλυφάδας  προκηρύσσουν το 3ο Χριστουγενιάτικο Σκακιστικό Τουρνουά με ελληνική και διεθνή αξιολόγηση (26 – 30 Δεκεμβρίου 2018) εις μνήμη των ιδρυτικών μελών τους Σπύρου Μπίκου και Διονύση Μαραγκουδάκη.
1. ΔΙΟΡΓΑΝΩΤΕΣ: ΑΟ. Ζήνων Γλυφάδας - Σκακιστικός Όμιλος Ηλιούπολης.
2. ΔΙΚΑΙΩΜΑ ΣΥΜΜΕΤΟΧΗΣ: Σκακιστής ή σκακίστρια κάθε ηλικίας με αριθμό σκακιστικού μητρώου και «κάρτα υγείας» από καρδιολόγο. Εισφορά  δεκαπέντε ευρώ πριν την έναρξη του πρώτου γύρου .
3. ΧΩΡΟΣ ΑΓΩΝΩΝ: Εντευκτήριο Σ.Ο. Ηλιούπολης, στην οδό Παπαναστασίου 12 -14, Ηλιούπολη, πλάι στο σχολικό συγκρότημα των πολυκλαδικών Ηλιούπολης της λεωφόρου Βουλιαγμένης, λιγότερο από δύο λεπτά απόσταση βάδην από το σταθμό μετρό «Άλιμος».

4. ΣΥΣΤΗΜΑ ΑΓΩΝΩΝ: Ελβετικό έξι (6) γύρων. Οι κληρώσεις θα γίνονται από εκπαιδευμένο διαιτητή, με πρόγραμμα Η.Υ. εγκεκριμένο από την Παγκόσμια Ομοσπονδία. Για την αρχική κατάταξη, θα χρησιμοποιηθεί το διεθνές κριτήριο αξιολόγησης ELO. Θα ακολουθήσουν όσοι έχουν μόνο ελληνικά ΕΛΟ και οι υπόλοιποι κατά αλφαβητική σειρά. Μία εξαίρεση από κλήρωση κάποιου γύρου δίνεται με ενημέρωση των διαιτητών πριν την κλήρωση. Ενστάσεις για τον προηγούμενο γύρο υποβάλλονται μέχρι και 15 λεπτά μετά τη λήξη όλων των παρτίδων του, με παράβολο 40€, που επιστρέφεται αν η ένσταση γίνει δεκτή.                                                                                                                                                               5. ΠΡΟΓΡΑΜΜΑ ΑΓΩΝΩΝ:
1ος γύρος Πέμπτη 26 Δεκεμβρίου 2019   Έναρξη: 18.00
2ος γύρος Παρασκευή 27 Δεκεμβρίου 2019   Έναρξη: 18.00
3ος γύρος Σάββατο 28 Δεκεμβρίου 2019    Έναρξη: 18.00
4ος γύρος Κυριακή 29 Δεκεμβρίου 2019    Έναρξη:  10.45
5ος γύρος Κυριακή 29 Δεκεμβρίου 2019   Έναρξη:  18.00
6ος γύρος Δευτέρα 30 Δεκεμβρίου 2019    Έναρξη:  18.00
6. ΧΡΟΝΟΣ ΣΚΕΨΗΣ: 1 ώρα και 30 λεπτά + 30 δευτερόλεπτα πρόσθετα για κάθε κίνηση από την 1η κίνηση. Υποχρεωτική καταγραφή κινήσεων. Όριο προσέλευσης: 45 λεπτά από τη ώρα έναρξης κάθε γύρου.
7. ΕΠΑΘΛΑ: Στην τελική κατάταξη θα γίνει άρση των ισοβαθμιών. Κύπελλα στους τρεις πρώτους της γενικής κατάταξης. Βιβλία σκακιστικής ιστορίας στους πρώτους κάτω των 18, 16 και 14  χρόνων. Κύπελλα στον πρώτο και την πρώτη κάτω των 12 χρόνων, μετάλλια στον πρώτο και την πρώτη κάτω των 10 και 8 χρόνων. Με τη σειρά των τελικών κατατάξεων ανά ηλικία, καθένας δικαιούται μόνο ένα από τα προαναφερθέντα έπαθλα, με τη σειρά αναγραφής τους στην Προκήρυξη. Επιπλέον έπαθλα γενικής κατάταξης:1ος 200 €, 2ος 140 €, 3ος 80 €. Πρώτη γυναίκα 80 €.
8. ΚΡΙΤΗΡΙΑ ΙΣΟΒΑΘΜΙΑΣ: Για την άρση των ισοβαθμιών θα χρησιμοποιηθούν τα εξής κριτήρια:              α) Αποτέλεσμα του τουρνουά των ισοβάθμων (εάν έχουν παίξει όλοι μεταξύ τους), β) Το κριτήριο Μπούχολτς cut-1 (βαθμοί αντιπάλων εξαιρουμένου του χαμηλότερου), γ) Το κριτήριο Μπούχολτς (βαθμοί αντιπάλων),  δ) Το κριτήριο Σόννεμπορν-Μπέργκερ (βαθμοί αντιπάλων ανάλογα με το αποτέλεσμα), ε) Άθροισμα προοδευτικής βαθμολογίας.
9. ΔΙΕΥΘΥΝΣΗ ΑΓΩΝΩΝ: Διευθυντής Αγώνων ο κ. Φέστας Γιώργος.
10. ΔΗΛΩΣΕΙΣ ΣΥΜΜΕΤΟΧΗΣ/ΠΛΗΡΟΦΟΡΙΕΣ: Δηλώσεις συμμετοχής στον κ. Σκλαβούνο Παναγή στο askl27@otenet.gr, με ονοματεπώνυμο, τηλέφωνο και σύλλογο. Οι δηλώσεις συμμετοχής μπορούν να γίνουν ως 24 Δεκεμβρίου, με όριο τις 64 συμμετοχές. Θα αποστέλλεται e-mail  στους  δηλούντες όσον αφορά τη  θεώρηση της συμμετοχής τους. Ενημέρωση για το τουρνουά στα: www.skakiera.gr και http://www.chess-results.com
